KYC- তে সুরক্ষাকবচ, বাজেটে বিশেষ ঘোষণা অর্থমন্ত্রীর

নয়াদিল্লি: ২০২৫-২০২৬ সালের কেন্দ্রীয় বাজেট (Union Budget) পেশ করলেন অর্থমন্ত্রী নির্মলা সীতারামন (Finance Minister Nirmala Sitharaman)।

শনিবার সকাল ১১ টায় বাজেট পেশ করেন অর্থমন্ত্রী। বিশেষজ্ঞমহলের কথায় এবার বাজেট ‘ভোটমুখী বাজেট’। শরিকি চাপে এবার মোদি সরকারের লক্ষ্য ছিল বিহার। সেইমতোই বাজেট পেশ করেছেন কেন্দ্রীয়মন্ত্রী।

কৃষি, শিক্ষা, বাণিজ্যে, পর্যটনের মতো ক্ষেত্রে গুরুত্ব দেওয়া হয়েছে। এবারের অন্যতম আকর্ষণ কেওয়াইসি। KYC নিয়ে বিশেষ ঘোষণা করেছেন কেন্দ্রীয় অর্থমন্ত্রী নির্মলা সীতারামন। KYC রেজিস্ট্রি তৈরি হবে শীঘ্রই।

আরও পড়ুন: ‘বাংলার জন্য নেই কিছুই’, বাজেট নিয়ে বিস্ফোরক অভিষেক

ব্যাঙ্ক অ্যাকাউন্ট সহ বিভিন্ন ক্ষেত্রে KYC (Know Your Customer) আপডেট করার প্রয়োজন পড়ে। প্রতারণার সম্ভাবনা এড়াতে ও গ্রাহকদের ঝুঁকি কমাতে এই কেওয়াইসি আপডেট করতে হয়। ব্যাঙ্কের মারফত সেই কেওয়াইসি আপডেট করার নির্দেশ আসে। এবার নির্দিষ্ট সময় অন্তর সেই KYC আপডেট করার একটা ব্যবস্থা যাতে থাকে, সেই ব্যবস্থা করছে কেন্দ্র।

অর্থমন্ত্রী জানিয়েছেন, KYC-র প্রক্রিয়া সরলতর করা হবে। চলতি বছরেই তৈরি হবে KYC রেজিস্ট্রি।  KYC-র ক্ষেত্রে সাধারণত গ্রাহকদের আধার কার্ড, প্যান কার্ড, ড্রাইভিং লাইসেন্স দিতে হয় প্রমাণ হিসেবে।

গ্রাহকের পরিচয়কে সুরক্ষা দিতে ডেটার সাহায্য নেওয়া হচ্ছে। এখানে আধার বা প্যান কার্ডের বিস্তারিত বিবরণ সকলের সামনে দেখা যাবে না। সে জায়গায় থাকবে একটি ইউনিক আইডি। কেন্দ্র চায় কেওয়াইসি তথ্যকে আরও সুরক্ষিত করতে ও অপব্যবহার রুখতে।

দেখুন অন্য খবর: